《贾元永寄诗有穷愁之叹和韵宽之》
宋代·陈文蔚

我生抱孤贞，有似窗前竹。
却笑日用功，采绿不盈掬。
诗书负宿愿，发愤处幽独。
古人刮目处，论道不隔宿。
吾计决已久，不疑何待卜。
一书讯安否，双鱼勤往复。
丈夫气相许，云雨讵翻覆。
穷通付一醉，东邻酒方熟。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。